פיוט מחלקי המים לסימני הסדר

*מומלץ שאחד מֵהַנְּעָרִים יקריא את הַפִּיּוּט לאחר ששרים את סימני הסדר וְיַסְבִּיר אוֹתוֹ*

קַדֵּשׁ בְּדִיצָה פְּצֵה

וּרְחַץ לְרֹאשׁ הַקְּבוּצָה

כַּרְפַּס בְּמֶלַח מֻצָּע

יַחַץ הָאֶמְצַע לְמֶחֱצָה

מַגִּיד בְּהַמְרָצָה לַצֶּאֱצָא

רָחְצָה בְּלֹא חֲצִיצָה

מוֹצִיא וְחוֹטֵף בִּמְרוּצָה

מַצָּה כַּבֵּיצָה

מָרוֹר בַּחֲמִיצָה

כּוֹרֵךְ עִם הַמַּצָּה

שֻׁלְחָן עוֹרֵךְ בְּלֹא קְמִיצָה אוֹ מְרִיצָה

צָפוּן אִם נִמְצָא

בָּרֵךְ בְמוֹעָצָה

הַלֵּל בִּמְלִיצָה

נִרְצָה אִם מִצָּה

וְהַכֹּל בְּנַחַת וְשִׂמְחָה, בְּחָכְמָה וְעֵצָה, בְּלֹא הַלְחָצָה, בְּיָד חָרוּצָה, בְּקוֹרְטוֹב הֲלָצָה, בְּלֹא עֲקִיצָה, בְּשִׂיחַ קְבוּצָה , עַד יְקִיצָה.

פיוט זה נכתב בהשראת פיוט השייך לפורים. מי יודע מהו הפיוט?